《邑令招讲上元故事与簿尉同赋二首 其一》
宋代·程公许

星弁荧煌鼎足三，河阳春意十分添。和衷总是清时瑞，令节应须乐事兼。

山径晚陪琼玉佩，讼堂夜醉水晶帘。羽书撤警年方熟，剩折梅花插帽檐。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。